Ιζελόν

Η Ιζελόν (γερμανικά: Iserlohn) είναι πόλη στην περιοχή Μαρκίσερ Κράις, στη Βόρεια Ρηνανία-Βεστφαλία, Γερμανία. Το 2023 είχε πληθυσμό 91.884 κατοίκους. Είναι η μεγαλύτερη πόλη όσον αφορά τον πληθυσμό και την έκταση στο Μαρκίσερ Κράις καθώς και στη λοφώδη περιοχή Ζάουερλαντ. Βρίσκεται νοτιοανατολικά του Ντόρτμουντ και ανατολικά-βορειοανατολικά του Βούπερταλ.

Οι παλαιότερες μνείες στον οικισμό χρονολογούνται από τον 11ο αιώνα. Η Ιζερλόν απέκτησε δικαιώματα πόλης το 1237 και κατά τη διάρκεια του Μεσαιώνα ήταν γνωστή για τον οπλισμό και άλλα μεταλλικά αντικείμενα που παράγονταν σε αυτή. Το 1712 η πόλη κάηκε και το 1849 ξέσπασε στην πόλη επανάσταση. Η πόλη στις αρχές του 20ού αιώνα ήταν ένα από τα σημαντικότερα κατασκευαστικά κέντρα της Βεστφαλίας, με πολυάριθμα χυτήρια τα οποία επεξεργάζονταν ατσάλι, σίδηρο, μπρούτζο και ορείχαλκο με τα οποία φτιάχνονταν καλώδια, βελόνες, αγκίστρια, δαχτυλίθρες και μηχανήματα καθώς και έπιπλα, χημικά και λειτουργούσαν επίσης καφεκοπτεία. Σήμερα στην πόλη κατασκευάζονται μηχανήματα, φαρμακευτικά προϊόντα, συνθετικές ίνες και υφάσματα και μεταλλικά αντικείμενα. Φιλοξενεί επίσης κέντρο εκπαίδευσης της πολεμικής αεροπορίας της Γερμανίας.

Παρά τις καταστροφές που υπέστη η πόλη, σώζονται ο ναός του Αγίου Παγκρατίου του 11ου αιώνα και η Όμπερστε Σταντκίρχε, του 1350. Φιλοξενεί επίσης πολλά μουσεία.

 Παραπομπές 

Κατηγορία:Πόλεις της Βόρειας Ρηνανίας-Βεστφαλίας